दोस्रो जनआन्दोलनको समय भनिन्थ्यो, गणतन्त्र आएपछि यस्तो हुन्छ, उस्तो हुन्छ । मानौँ गणतन्त्र आउनुले हामी सबैको चाहना अनुसारको नेपाल बनाइदिन्थ्यो । डा गोविन्द केसीको आन्दोलनलाई केही समूह र मानिसले त्यसरी नै प्रयोग गर्ने प्रयास भएको देखिन्छ । वहाँका माग सरकारले पुरा गरिदिए खराब डाक्टर उत्पादन हुँदैनन्, डाक्टरले सुई राखेर सिलाउँदैनन्, चाहेका सबैले डाक्टर पढ्न पाउँछन्, आदि । डा केसीको माग पुरा गराउन वहाँको पक्षबाट लागेका व्यक्तिहरू, यसलाई सत्ताको भर्‍याङ बनाउन चाहेका विपक्षी, मेडिकल कलेज सञ्चालक, आदि धेरैको भुमिका सन्देहमै छ । हो, नेपालमा सुलभ र राम्रो स्वास्थ्य सेवा र शिक्षा उपलब्ध होस् भन्ने सबैको सदीक्षा होला । तर यो प्राप्त गर्ने कसरी हो ?
